Läheisen kuolema on aina raskas kokemus ja tilanne herättää monia kysymyksiä. Paras tapa edetä, on ottaa yhteyttä hautaustoimistoon. Sieltä osataan antaa neuvoja, miten asiat etenevät ja miten omaisten kannattaa toimia. Usein hautaustoimisto selvittelee omaisten puolesta käytännön asioita, esimerkiksi onko vainajalle kirjoitettu hautauslupa ja milloin vainaja voidaan siirtää seurakunnan kylmätiloihin odottamaan hautausta. Hautaustoimisto myös järjestelee siirtoon liittyvät asiat sekä on tarvittaessa yhteydessä seurakuntaan tilojen varauksen suhteen.
Kun omaiset soittavat ja kertovat läheisensä menehtymisestä, heillä on surun lisäksi huoli, että miten tästä kaikesta hautajaisiin liittyvistä asioista selvitään. Kuitenkin tuon ensimmäisen puhelun aikana kuulee usein, että paljon asioita selvisi ja syntyi tunne siitä, että kyllä asiat järjestyvät.